Nous Eudes, dux de Borgoigne, faceons sauoir a toux que comme notre chiers peres dou Diex hait lame Robers dux de Borgoigne pour le remede de same et pour faire chascun an son anniuersaire a toux jours mais le jour de son obit hait laissie a religiouses persones labbey le priour et le couant de saint Estiene de Diion dix liures tournois de annuel rente et nostre amez clers maistres Pierres de Semur hait paie es diz religioux cent liures tornoiz pour acheter la dicte rante. Nous volons et octroons es diz religioux que il puissient acheter la dicte rente en noz fiez, rerefiez et aleux de nostre duchesme tanque a cent liures de fort tournois. En tesmoignaige de la quel chouse nous hauons fait mettre nostre grant seaul en ces presentes lettres. Donne en Juigny le juefdi apres les bordes, lan de grace mil CCC et quinze.